Jordanijo (الأرد "Al-Urdunn", poune miano: Jordańske Krōlestwo Hašymidzke, المملكة الأردنية الهاشمية "Al-Mamlaka al-Urdunnijja al-Haszimijja") – państwo arabske na Bliskim Wschodzie, mōnarchijo kōnstytucyjno. Granica mo s Izraelym, Zachodniym Břegym Jordanu, Syryjōm, Irakym a Arabiōm Saudyjskōm. Mo fest niywielgi dostymp do Mořa Čyrwonygo - yno 27 km. Wiynkšość Jordanije zajmujōm puaskowyže (700 - 1000 m n.p.m.), nojwyžšy ščyt Dżabal Ramm, 1754 m n.p.m. Nojnižšym pōnktym je depresyjo nade břegym Mořa Martwygo (408 m p.p.m.). Yno na pōunocnym zachodzie kraju sōm warunki do bauerstwa, rešta placu zajmujōm pōupustynije Moab a Idumea a pustynijo Harra na wschodzie. Je sam stouy niydobōr wody, krōm ôkolic nade Jordanym a štučniy nawodnionymi rygiōnami kole tyj řyki. Eksploatacyjo fosforytōw, ropy naftowyj a inkšych. Industryjo petrochymično, hutnictwo, wuōkyńničo a spožywčo.